Deinosuchus

Deinosuchus (v preklade „hrozný krokodíl“) je vyhynutý rod krokodíla, blízko príbuzného dnešnému aligátorovi, žijúceho v období vrchnej kriedy asi pred 80 až 73 miliónmi rokov. Prvé pozostatky deinosucha boli objavené v Severnej Karolíne (Spojené štáty) v 50. rokoch 19. storočia, ale opísaný bol až v roku 1909.

Deinosuchus bol ďaleko väčší než akékoľvek dnešné krokodíly alebo aligátory – dorastal až do dĺžky 12 metrov a vážil až 8,5 t. Jeho celkový vzhľad však nebol celkom odlišný od jeho menších príbuzných. Mal veľké, robustné zuby, uspôsobené na drvenie a chrbát pokrytý kožným pancierom. Jedna štúdia ukazuje, že deinosuchus sa mohol dožívať vyše 50 rokov, rastom podobným u moderných krokodíloch.

Fosílie deinosucha boli objavené v desiatich amerických štátoch. Žil na oboch stranách vnútrozemského mora a na východe Severnej Ameriky predstavoval vrchol potravinového reťazca. Deinosuchus dorastal do väčších rozmerov na západe, zatiaľ čo na východe bol početnejší,  zostáva však neisté, či ide len o dve rôzne druhy. Deinosuchus bol pravdepodobne schopný zabíjať a jesť veľké dinosaury. Nepohrdol však morskými korytnačkami, rybami a inou vodnou či suchozemskou korisťou.

 Opis 
 Morfológia 
Aj napriek masívnej veľkosti nebol celkový vzhľad deinosucha od moderných krokodílov výrazne odlišný.Schwimmer, David R.. The Life and Times of a Giant Crocodylian. King of the Crocodylians: The Paleobiology of Deinosuchus. Indiana University Press, 2002, ss. 1–16. ISBN 0-253-34087-X Rovnako ako aligátor, mal široký rypák s mierne vybrúseným špicom. V každej čeľusti mal 21 alebo 22 zubov.Schwimmer, David R.. The Size of Deinosuchus. King of the Crocodylians: The Paleobiology of Deinosuchus. Indiana University Press, 2002, ss. 42–63. ISBN 0-253-34087-X Zuby v prednej časti čeľuste boli veľmi silné a robustné, zatiaľ čo zuby zadnej časti čeľuste boli krátke, zaguľatené a tupé.Schwimmer, David R.. The Prey of Giants. King of the Crocodylians: The Paleobiology of Deinosuchus. Indiana University Press, 2002, ss. 167–192. ISBN 0-253-34087-X Keď sa jeho papuľa uzavrela, štvrtý zub dolnej čeľuste bol viditeľný.Schwimmer, David R.. How Many Deinosuchus Species Existed? King of the Crocodylians: The Paleobiology of Deinosuchus. Indiana University Press, 2002, ss. 107–135. ISBN 0-253-34087-X

Sila zahryznutia deinosucha sa odhaduje na 18 000 N. Pre porovnanie, súčasný americký aligátor, zviera z najväčšou silou zahryznutia dosahuje maximálne 9452 N. Dokonca ani tie najväčšie a najsilnejšie teropódy ako tyranosaurus sa mu v tomto ohľade nevyrovnali.

Osteodermy (kostenné doštičky), ktoré pokrývali chrbát deinosucha boli nezvyčajne veľké, ťažké a niektoré z nich v tvare polkruhu.Holland, W.J.. Deinosuchus hatcheri, a new genus and species of crocodile from the Judith River beds of Montana. Annals of the Carnegie Museum, 1909, ročník 6, 281–294.Schwimmer, David R.. The Early Paleontology of Deinosuchus. King of the Crocodylians: The Paleobiology of Deinosuchus. Indiana University Press, 2002 ss. 17–41. ISBN 0-253-34087-X. Hlboké jamy a ryhy na týchto osteodermách slúžili ako úchytky pre spojivové tkanivá. Spoločne osteodermy a spojivové tkanivá slúžili na podporu masívneho tela deinosucha z vody. V dôsledku toho, aj napriek svojej veľkosti, bol deinosuchus na zemi pravdepodobne agilný ako jeho moderní príbuzní.Cloudsley-Thompson, J.L.. Ecology and Behaviour of Mesozoic Reptiles. Springer, 2005, ss. 40–41. ISBN 3-540-22421-1.

 Veľkosť 
Vzhľadom k tomu, že známe pozostatky deinosucha sú značne neúplné, jeho veľkosť sa len odhaduje.Renz, Mark. Megalodon: Hunting the Hunter. Paleo Pr., 2002, s. 139. ISBN 0-971-94770-8. V roku 1954, H. Colbert a Roland T. Bird rekonštruovali jeho dolnú čeľusť s dĺžkou  a „na základe porovnávacích meraní“ vypočítali, že tento obrí krokodíl dosahoval maximálnu dĺžku žku 12 m Oveľa nižší odhad je, že dorastal do 8 až  dĺžky (Gregory M. Erickson a Christopher A. Brochu, 1999).Erickson, Gregory M.; Brochu, Christopher A.. How the 'terror crocodile' grew so big. Nature, 1999 (Marec), ročník 398, str. 205–206.  doi:10.1038/18343 V roku 2002 David Schwimmer poznamenal, že menšie a častejšie formy deinosucha nachádzané vo východnej časti Severnej Ameriky mali zvyčajne lebky asi  dlhé. Pomocou rovnice založenej na veľkosti lebky odhadol, že celková dĺžka tela bola približne  s hmotnosťou asi 2,3 t. Podľa výskumu Schwimmera teda dosahoval väčších rozmerov v západnej časti kontinentu (presnejšie v Texase), kde sa našli pomerne dobre zachovalé lebky až  dlhé. Na základe ich veľkosti vypočítal dĺžku tela na .

Hoci je väčšina pozostatkov deinosucha príliš zle zachovaná, nájdené stavce zvieraťa naznačujú, že dorastal do ešte väčšej veľkosti. Schwimmer odhadoval, že najväčšie exempláre mali celkovú telesnú dĺžku až  a je možné, že vážili 8,5 tony či dokonca viac.

Hoci sú nezhody k určeniu jeho presnej veľkosti, fosílne pozostatky však dostatočne naznačujú, že bol podstatne väčší než ktorýkoľvek dnešný krokodíl. Deinosuchus bol často opisovaný ako najväčší krokodíl všetkých čias, i keď niektoré iné veľké prehistorické krokodíly vrátane Purussaura, Rhamphosucha a Sarcosucha sa jeho veľkosti mohli rovnať alebo ho dokonca prerastať.Brochu, Christopher A..  Phylogenetics, Taxonomy, and Historical Biogeography of Alligatoroidea. Society of Vertebrate Paleontology Memoir, 1999 (14. Jún), ročník 6, str. 9–100.

 Spôsob života 
 Habitát 
Je viac než pravdepodobné, že deinosuchus bol rozšírený v celých Spojených štátoch (Alabama, Georgia, Mississippi, Montana, New Jersey, Nové Mexiko Severná Karolína, Texas, Utah a Wyoming).Titus, Alan L.; Knell, Michael J.; Wiersma, Jelle P.; Getty, Mike A..  First report of the hyper-giant Cretaceous crocodylian Deinosuchus from Utah . Geological Society of America Abstracts with Programs, 2008, ročník 40, číslo 1, str. 58. (po anglicky) V roku 2006 boli opísané osteodermy tohto krokodíla nájdené v súvrství San Carlos, čo značí, že jeho rozsah siaha až k severnému Mexiku.Westgate, James; Brown, R.; Pittman, Jeffrey; Cope, Dana; Calb, Jon. First occurrences of Deinosuchus in Mexico. Journal of Vertebrate Paleontology, 2006, ročník 26 (3 Supplement ), ss. 138A. Fosílie deinosucha sú najhojnejšie v oblasti Gulf Coastal Plain blízko hraníc z Alabamou.Schwimmer, David R.. Deinosuchus Localities and Their Ancient Environments. King of the Crocodylians: The Paleobiology of Deinosuchus. Indiana University Press, 2002, ss. 81–106. ISBN 0-253-34087-X. Všetky známe exempláre deinosucha boli nájdené v horninách, ktoré sa datujú do obdobia vrchnej kriedy (stupeň Kampán). Najstaršie exempláre tohto rodu žili pred približne 80 miliónmi rokov, zatiaľ čo najmladšie pred asi 73 miliónmi rokov.

Rozmiestnenie nálezisk naznačuje, že tento ohromný aligatoroid preferoval prostredia typické pre ústia riek. V texaskom súvrství Aguja z ktorej pochádzajú najväčšie exempláre, zrejme žil v zálivoch a v brakických vodách.Anglen, John J.; Lehman, Thomas M.. Habitat of the giant crocodilian Deinosuchus, Aguja Formation (Upper Cretaceous), Big Bend National Park, Texas. Journal of Vertebrate Paleontology, 2000, ročník 20 (3 Supplement), ss. 26A. Aj keď sú niektoré exempláre nachádzané v morských sedimentoch, nie je jasné či deinosuchus skutočne žil v hĺbkach oceánov, ako dnešné krokodíly. Je tiež možné, že pozostatky zvieraťa mohli byť po jeho smrti premiestnené.

 Potrava 
V roku 1954, H. Colbert a Roland T. Bird špekulovali, či deinosuchus lovil a jedol niektoré druhy dinosaurov, ktoré s ním spoločne žili v rovnakej dobe. Hypotézu o tomto spôsobe stravovania priniesol Colbert až v roku 1961 s tvrdením: Je viac než pravdepodobné, že dinosaury lovil; prečo by bol inak takto nesmierne obrovský? Poľoval vo vode, kam sa veľké teropódy nedostali.Colbert, Edwin H.. Dinosaurs: Their Discovery and Their World. E. P. Dutton, 1961, s. 243.Debus, Allen. Dinosaur Memories. Authors Choice Press, 2002, s. 265. ISBN 0-595-22988-3. Schwimmer v roku 2002 uviedol, že niekoľko chvostových stavcov hadrosaurov nájdených blízko Big Bend National Park nesú známky po zuboch deinosucha, čo posilňuje hypotézu o tom, že deinosuchus sa skutočne živil dinosaurami. Keď v roku 2003 preskúmaval tieto chvostové stavce Christopher A. Brochu, nenašiel žiadne známky po zuboch, ktoré majú byť presvedčivé, ale napriek tomu navrhol, že deinosuchus „pravdepodobne čas od času pojedal ornitopódy.“Brochu, Christopher A.. Review of King of the Crocodylians: The Paleobiology of Deinosuchus. Palaios, 2003, ročník 18, číslo 1, ss. 79–82.

Schwimmer a G. Dent Williams v roku 1996 navrhli, že deinosuchus lovil morské korytnačkySchwimmer, David R.; Williams, G. Dent. New specimens of Deinosuchus rugosus, and further evidence of chelonivory by Late Cretaceous eusuchian crocodiles. Journal of Vertebrate Paleontology, 1996, ročník 16 (3 Supplement), ss. 64. a že svoje robustné a ploché zuby v zadnej časti čeľustí používal na rozdrvenie ich panciera. Morská korytnačka rodu Bothremys bola obzvlášť obyčajná vo východnom biotope deinosucha a niekoľko jej škrupín boli nájdené s uhryznutím, ktoré boli s najväčšou pravdepodobnosťou spôsobené deinosuchom.

 Tempo rastu 
Podľa štúdii paleontológov Ericksona a Brochua v roku 1999 sa zistilo, že tempo rastu deinosucha bolo porovnateľné s modernými krokodílmi, no pokračovalo po omnoho dlhšiu dobu. Ich odhady, založené na letokruhoch chrbtových osteodermov rôznych jedincov naznačujú, že každý jedinec rodu deinosuchus sa mohol dožiť viac ako 35 rokov, než dosiahol plnej dospelej veľkosti a že najstarší jedinci sa mohli dožiť nanajvýš 50 rokov. Ide o úplne inú stratégie rastu, než je tá u veľkých dinosaurov, ktorí dosiahli dospelej veľkosti oveľa rýchlejšie ale mali kratšiu dĺžku života. Podľa Ericksona „videl dospelý jedinec deinosucha niekoľko generácií dinosaurov prichádzajúcich a odchádzajúcich.“Connor, Steve. Solved: Mystery of crocodile that feasted on dinosaurs. The Independent, 1999 (18. Marec).

 Objav a pomenovanie 
Už v roku 1858 opísal americký geológ Ebenezer Emmons dve veľké fosílne zuby nájdené v Bladen County, v Severnej KarolíneEmmons, Ebenezer. Report of the North Carolina Geological Survey. Henry D. Turner, 1858, ss. 219–22. ISBN 1436604885. a pridelil ich rodu Polyptychodon. Neskôr sa ukázalo, že nálezy Polyptychodona vlastne patria pliosaurovi (druh morského plaza) a tak boli tieto zuby opísané ako nový druh, P. rugosus. Hoci spočiatku neboli správne rozoznané, tieto zuby boli pravdepodobne prvé vedecky opísané pozostatky deinosucha. Ďalší veľký zub, ktorý pravdepodobne patrí deinosuchovi, bol objavený v susednom okrese Sampson a v roku 1869 mu dal americký paleontológ Edward Drinker Cope meno Polydectes biturgidus.

V roku 1903 sa americkým paleontológom Hatcherovi a Stantonovi podarilo u Willow Creeku odkryť niekoľko skamenelých osteodermov, ktoré z najväčšou pravdepodobnosťou patrili rodu deinosuchus. Tieto osteodermy boli pôvodne pridelené ankylosaurovi rodu Euoplocephalus. Neskôr boli na tomto mieste vykonávané ďalšie vykopávky pod vedením Utterbacka, ktoré priniesli ďalšie fosílie, vrátane doplnkových osteodermov rovnako ako i stavce, rebrá a panvové kosti. Keď boli tieto fosílie dôkladne preskúmané, bolo jasné, že patrili veľkému krokodílovi a nie dinosaurovi. V roku 1904, kedy Hatcher zomrel, jeho kolega Holland skúmal tieto fosílie a v roku 1909 ich pridelil novému rodu a druhu, Deinosuchus hatcheri. Názov deinosuchus pochádza z gréckeho slova δεινός/deinos (v preklade „hrozný alebo strašný“) a σουχος/souchos, (v preklade „krokodíl“).

V roku 1940, expedícia z Amerického prírodovedného múzea priniesla ďalšie fosílie tohto veľkého krokodíla, tentoraz od texaského Big Bend National Parku. Tieto exempláre boli opísané Colbertom a Birdom v roku 1954 pod názvom Phobosuchus riograndensis, hoci ich Donald Baird a Jack Horner neskôr predelili rodu 
deinosuchus. Iné početné exempláre deinosucha boli objavené v priebehu najbližších niekoľkých desaťročiach. Väčšina z nich bola značne neúplná, ale rozšírila nám vedomosti o geografickom rozsahu tohto obrieho dravca.

 Klasifikácia 
vľavo|náhľad|Lebka deinosucha
Deinosuchus bol zaradený do čeľade krokodílotvarých, predovšetkým na základe črtov zubov podobných u moderných krokodílov. Fylogenetická analýzy v roku 1999 však rozhodli, že deinosuchus bol v skutočnosti primitívnym členom Alligatoroidea. Táto klasifikácia bola podporená v roku 2005 objavom zachovalého odliatku mozgovne deinosucha z alabamského súvrstvia Blufftown, ktoré vykazuje určité znaky pripomínajúce moderného amerického aligátora.Knight, Terrell K.; Schwimmer, David R..  Anatomy of the skull and braincase of a new Deinosuchus rugosus specimen from the Blufftown Formation, Russell County, Alabama . Geological Society of America Abstracts with Programs, 2005, ročník 37, číslo 2, ss. 12. (po anglicky). Aj keď to bol prehistorický člen rovnakého kladu, nebol to priamy predchodca moderných aligátorov.Schwimmer, David R.. A Genealogy of Deinosuchus. King of the Crocodylians: The Paleobiology of Deinosuchus. Indiana University Press, 2002, ss. 136–166. ISBN 0-253-34087-X. Za jeho najbližšieho príbuzného možno považovať rod Leidyosuchus a Diplocynodon.

 Referencie 

 Iné projekty 

 Zdroj 


Kategória:Krokodílovité
Kategória:Prehistorické plazy
Kategória:Vyhynuté druhy